עמית מאיר (נולד ב-7 בינואר 2001 בישראל) הוא כדורגלן ישראלי, המשחק בעמדת הקשר האחורי בקבוצת הפועל חיפה מליגת העל.
קריירת מועדונים.
מאיר גדל במחלקות הנוער של הפועל ראשון לציון והפועל תל אביב.
ב-30 במאי 2020 ערך מאיר את הופעת הבכורה שלו בקבוצה הבוגרת של הפועל תל אביב, בניצחון 1–2 על מכבי חיפה במסגרת עונת 2019/2020 בליגת העל. בסך הכל ערך תשע הופעות ליגה בעונה זו.
ב-2 בספטמבר 2020 חתם מאיר במכבי פתח תקווה מליגת העל הישראלית. ב-12 בספטמבר ערך את הופעת הבכורה שלו במועדון, בניצחון 0–2 על הפועל כפר סבא במסגרת עונת 2020/2021 בליגת העל. בסך הכל ערך מאיר 23 הופעות ליגה בעונה זו.
ב-8 ביוני 2022 חתם מאיר בהפועל חיפה.
דורון ליידנר
דורון ליידנר (נולד ב-26 באפריל 2002) הוא כדורגלן ישראלי המשחק בעמדת המגן השמאלי באולימפיאקוס מליגת העל היוונית ובנבחרת ישראל.
קריירת מועדונים.
ליידנר נולד בראשון לציון. החל את דרכו בכדורגל במחלקות הנוער של מכבי תל אביב, מכבי פתח תקווה והפועל תל אביב.
הפועל תל אביב.
ב-30 במאי 2020 ערך ליידנר את הופעת הבכורה שלו בקבוצה הבוגרת של הפועל תל אביב, בניצחון 2–1 על מכבי חיפה במסגרת עונת 2019/2020 בליגת העל. בסך הכל ערך עשר הופעות בליגת העל בעונה זו. בעונת 2020/2021 הוסיף 17 הופעות בליגת העל, ובסיום אותה העונה העפיל עם הקבוצה לגמר גביע המדינה, בו עלה כמחליף במהלך ההארכה בהפסד הפועל 1–2 למכבי תל אביב.
ב-28 באוגוסט 2021 הבקיע ליידנר את שער הבכורה שלו בהפועל תל אביב, בניצחון 2–1 על מועדון ספורט אשדוד במסגרת עונת 2021/2022 בליגת העל.
אולימפיאקוס.
ב-29 ביולי 2022 חתם ליידנר באולימפיאקוס מליגת העל היוונית.
נבחרות ישראל.
שיחק בנבחרת הנערים של ישראל עד גיל 17 ובנבחרת נוער ב' של ישראל עד גיל 18.
מאז 2021, משחק גם בנבחרת הצעירה עד גיל 21 של ישראל, ולזכותו 5 הופעות ושער במדיה.
ב-5 בנובמבר 2021 זומן לראשונה לסגל נבחרת ישראל הבוגרת על-ידי המאמן וילי רוטנשטיינר. ב-2 ביוני 2022 ערך את הופעת הבכורה שלו בבוגרים של נבחרת ישראל כשפתח בהרכב ואף בישל את השוויון השני של ישראל בדקה ה-84, בתיקו הביתי 2–2 מול איסלנד במסגרת ליגת האומות 2022/2023 של אופ"א.
חיים אישיים.
לליידנר דרכון רומני, בנוסף לזה הישראלי, דבר המאפשר לשחק בליגות אירופאיות מסוימות שלא על תקן שחקן זר.
יצחק טרקאי
יצחק טרקאי (1935–2012) היה צייר ישראלי, יליד יוגוסלביה, ניצול שואה. נודע בזכות הצלחה מסחרית בארצות הברית, ישראל ויפן שאף הביאו להשוואתו לדמיאן הירסט.
ילדות ולימודים.
יצחק טרקאי נולד בסובוטיצה שבסרביה. כילד בן 9, הובא עם משפחתו למחנה הריכוז מאוטהאוזן. אחרי שניצלו, המשפחה עלתה ארצה בשנת 1949 שם גרו תחילה בדיור זמני בבאר יעקב. בהמשך גרו שנים מספר בקיבוץ. אחותו, טובה רוזנבלום, הפכה לימים לחוקרת באוניברסיטת בר-אילן. יצחק זכה ב-1951 זכה למלגת לימודים במכון אבני.
יצירה והכרה.
הציג בתערוכות בארץ ובארצות הברית. ציוריו, שנושא רבים מהם נשים, זכו להצלחה מסחרית. צייר בצבעי שמן, מים, ויצר הדפסים רבים. ברבות הימים הוא עבר ליצירה כמותית יותר, בה יצר את הרישומים ואמנים שעבדו איתו צבעו אותם.
בשנת 2000 החברה הישראלית למדליות ולמטבעות הטביעה מדליה עם ציור של טרקאי. בשנת 2008 זכה באות יקיר העיר חולון.
משפחה ופטירה.
טרקאי נפטר ב-3 ביוני 2012, עת ביקר בעיר דטרויט כאורח "פארק אביניו ווסט", הגלריה שייצגה אותו בארצות הברית. השאיר אחריו אישה, ברוריה, ילדים ונכדים.
אליפות העולם באתלטיקה באולם 2022
אליפות העולם באולם ה-18 באתלטיקה שנערכה בבלגרד, סרביה בין ה-18 ל-20 במרץ 2022. התחרויות באליפות נערכו בבלגרד ארנה וכללו 26 תחרויות (13 לנשים ו-13 לגברים).
אתיופיה זכתה באליפות עם 4 מדליות זהב לפני ארצות הברית שסיימה שנייה עם 3 מדליות זהב ובלגיה שזכתה ב-2 מלדיות זהב בלבד. ארצות הברית זכתה ב-19 מדליות בסך הכל, בפער ניכר מיתר המדינות, לפני אתיופיה שזכתה ב-9 מדליות בסך הכל והולנד שזכתה ב-4 מדליות בסך הכל (לא זכתה במדליית זהב). 17 מדינות זכו במדליית זהב כל אחת.
נקודת אסקס
נקודת אסקס (באנגלית: Essex Point) היא לשון יבשה, בקצה הצפון מערבי של חצי האי ביירז באי ליווינגסטון באיי שטלנד הדרומיים, שבאנטארקטיקה.
נקודת אסקס מהווה את הצד המערבי של הכניסה למפרץ בארקלי, ואת הצד המזרחי של הכניסה למפרצון סווישטוב.
גבעת דרונג מתנשאת מעל נקודת אסקס.
נקודת אסקס ממוקמת 2.18 קילומטרים צפונית-מזרחית מנקודת סטארט.
נקודת אסקס ממוקמת 24.16 קילומטרים דרומית-מערבית מכף שירף.
היסטוריה.
מיפוי הנקודה.
הנקודה מופתה לראשונה על ידי סוקרים ארגנטינאיים בשנת 1954; ולאחר מכן על ידי סוקרים בריטיים בשנת 1968; מיפוי מדוייק נעשה על ידי סוקרים ספרדיים בשנת 1992; מיפוי מדוייק נוסף נעשה על ידי סוקרים בולגריים בשנת 2005, בשנת 2009 ובשנת 2017.
מקור השם.
שמה של הנקודה ניתן לה בשנת 1958 על ידי הועדה שהמייעצת לשמות אנטארקטיים של בריטניה.
הנקודה נקראת על שם ספינת ציד כלבי הים האמריקאית "אסקס" ("Essex"), אשר, בפיקודו של רב החובל צ'סטר (Chester), הייתה אחת מבין ספינות של צי ציידי כלבי ים, שיצא מהעיר סטונינגטון שבמדינת קונטיקט שבארצות הברית, והגיע לאיי שטלנד הדרומיים בקיץ האנטארקטי של 1820 - 1821 ושל 1821 - 1822.
אזור אנטארקטי מוגן במיוחד.
לשון היבשה היא חלק מהאזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126).
The Art of Romance
The Art of Romance (בעברית: האמנות של הרומנטיקה) הוא אלבום האולפן ה-52 של זמר הג'אז האמריקאי טוני בנט. את האלבום הוציאה לאור ב-19 בנובמבר 2004 חברת התקליטים קולומביה רקורדס. הוא זכה בפרס גראמי לאלבום הפופ הווקאלי העממי הטוב ביותר בשנת 2006. לראשונה בקריירת המוזיקה שלו, בנט הכליל באלבום שיר שנכתב על ידו בלבד, "All for You".
קרן רוקפלר
קרן רוקפלר (באנגלית: The Rockefeller Foundation) היא שמשרדיה בשדרה החמישית 420 בניו יורק שבארצות הברית. היא הוקמה ב-14 במאי 1913 במדינת ניו יורק על ידי משפחת רוקפלר. צ'ארטר חוקי שלה אושר רשמית על ידי . היוזמה להקמת הקרן באה מצידו של ג'ון ד. רוקפלר, מייסד חברת , יחד עם בנו ג'ון ד. רוקפלר, הבן והיועץ הראשי לעסקים ולפעילויות נדבנות, .
קרן רופקלר נחשבת לצד , הקרן הפילנתרופית הגדולה באמריקה. נכון לשנת 2015 הקרן מוקמה במקום 39 בין הקרנות הגדולות של ארצות הברית לפי גובה תרומותיו. בסוף שנת 2016 הכנסותיו שוערו ל-4,1 מיליארד דולר (ללא שינוי לעומת 2015) עם מענקים שנתיים בשווי 173 מיליון דולר.
לפי ארגון OECD, בשנת 2019 תרמה הקרן למטרות פיתוח 103,8 מיליון דולר.
לאורך עשרות השנים תרמה קרן רוקפלר לביסוס תחום הבריאות הציבורית המודרנית, לפיתוח החיסון נגד הקדחת הצהובה, למאבק נגד ה בארצות הברית ונגד המלריה באיטליה, תרמה לפעילותה של ג'יין ג'ייקובס למען השימור העירוני, וזירזה את המהפכה הירוקה.
היסטוריה.
ג'ון דייויסון רוקפלר התכוון עוד בשנת 1901 להקים קרן מסוג זה אבל הרעיון קרם עור וגידים רק אחרי שבשנת 1906 יועצו פרדריק טיילור גייטס עודד את היוזמה באומרו שנכסיו של רופקלר הולכים וגדלים בקצב כל כך מהיר, שיורשיו "עלולים בעתיד לפזר את העזבון או להסתחרר מכוחם".
רעיון מסוג זה העלה בסוף המאה ה-18 בנג'מין פרנקלין ובשנת 1906 קמה מיוזמת אלמנתו של איש העסקים , , קרן הקרויה " (RSF)" שהייתה מוגבלת לסיוע לנשים עובדות ולתחלואי החברה.
ב-1909 רוקפלר מסר 73,000 מניות של , בשווי של 50 מיליון דולר לנאמנים, רופקלר הבן, גייטס ו לשם הקמת קרן פילנתרופית של 100 מיליון דולר.
בסופו של דבר קרן רוקפלר הוקמה בשנת 1913 על ידי ג'ון דוויסון רופקלר האב (1839–1937) ועל ידי בנו, ג'ון דייויסון רופקלר הבן (1874–1960), בעלי חברת הנפט סטנדרד אויל במטרה מוצהרת "לקדם את רווחת המין האנושי בכל העולם".
ב-14 במאי 1913 מושל ניו יורק, ו הוציא את של הקרן.
חבריה המייסדים של הקרן היו: ג'ון ד. רופקלר האב, ג'ון ד. רופקלר הבן, פרדריק טיילור גייטס, הרי פרט ג'דסון, , סטאר ג'יי מרפי, ג'רום ד. גרין, ויקליף רוז וצ'ארלס או. היידט.
מועצת המנהלים הראשונה כללו את יושב הראש ג'ון ד. רוקפלר הבן, נשיא הקרן ג'ורג' אי. וינסנט, המזכיר אדווין ר. אמברי, גזבר: ל. ג'. מאיירס, רואה חשבון: רוברט ה. קרק, עוזר גזבר: חנדון מיירון דשיאל.
חברים: וואלאס בטריק, סיימון פלקסנר, הרי אמרסון פוסדיק, פרדריק טיילור גייטס, א. ברטון הפברן, צ'ארלס אוונס יוז, הרי פרט ג'דסון, סטאר ג'יי מרפי, ג'ון ד. רופקלר האב, ג'ון ד. רופקלר הבן, ויקליף רוז, ג'וליוס רוזנוולד, מרטין א. ריירסון, פרדריק שטראוס, ג'ורג' א. וינסנט.
הקרן פועלת ב-52 ארצות בשש יבשות. היא מממנת תוכניות מחקר רבות בתחומים כמו בריאות הציבור, חדשנות מדעית, חקלאות, תרבות ואמנות, חינוך, מדעי הטבע, שלום וסכסוכים, מדעי החברה, מדעי המדינה.
יושב ראש הקרן הוא כיום ד"ר , ממוצא הודי-אמריקאי. הוא יושב הראש ה-13 של הקרן. בגיל 43 הוא האדם הצעיר ביותר שכיהן בתפקיד זה. הוא החליף את שכיהנה בשנים 2005–2017 והייתה האישה הראשונה שמילאה את התפקיד.
בימינו מממנת את אוניברסיטת רוקפלר, בעבר המכון רוקפלר למחקר רפואי (RIMR), העוסקת בחקר סיבותיהן, מניעתן וטיפולן של המחלות.
המחלקה הבינלאומית לבריאות שפעלה בשנים 1913–1954 עסקה בחיסולן של מחלות מסוימות, בעלות השלכות חברתיות בחלקי עולם שונים, כמו האנקילוסטומיאזיס, השחפת, טיפוס הבהרות והקדחת הצהובה.
ציוני דרך בתחום הרפואה והבריאות.